CELEX: 62018TN0010
Language: el
Date: 2018-01-12 00:00:00
Title: Υπόθεση T-10/18: Προσφυγή της 12ης Ιανουαρίου 2018 — Eesti Apteekide Ühendus κατά Επιτροπής

19.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 104/43
            
         Προσφυγή της 12ης Ιανουαρίου 2018 — Eesti Apteekide Ühendus κατά Επιτροπής
   (Υπόθεση T-10/18)
   (2018/C 104/56)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Eesti Apteekide Ühendus MTÜ (Laagri, Εσθονία) (εκπρόσωποι: K. Paas-Mohando και I. Kangur, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση SA.42028 (2017/NN) της Επιτροπής της 23ης Οκτωβρίου 2017 (1)·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει δύο λόγους.
   
               1.
            
            
               Με τον πρώτο λόγο προβάλλεται ότι η Εσθονική Ένωση Φαρμακοποιών νομιμοποιείται να ασκήσει προσφυγή για την ακύρωση της απόφασης SA.42028 (2017/NN) της Επιτροπής.
               
                           —
                        
                        
                           Σύμφωνα με την απόφαση του Δικαστηρίου στην υπόθεση C-313/90 (2), οι αποφάσεις της Επιτροπής για μη διατύπωση αντιρρήσεων που λαμβάνονται κατά το πέρας της προκαταρκτικής διαδικασίας εξετάσεως υπόκεινται σε δικαστικό έλεγχο·
                        
                     
                           —
                        
                        
                           Η Εσθονική Ένωση Φαρμακοποιών νομιμοποιείται να ασκήσει προσφυγή ενώπιον του Γενικού Δικαστηρίου για την ακύρωση της απόφασης SA.42028 (2017/NN) της Επιτροπής ως ενδιαφερόμενο μέρος, βάσει του άρθρου 108, παράγραφος 2, ΣΛΕΕ και του άρθρο 1, στοιχείο η', του κανονισμού 2015/1589 (3).
                        
                     
         
               2.
            
            
               Με τον δεύτερο λόγο προβάλλεται ότι η Επιτροπή υποχρεούταν να κινήσει επίσημη διαδικασία έρευνας βάσει του άρθρου 108, παράγραφος 2, ΣΛΕΕ, λόγω των ιδιαίτερης δυσκολίας δοκιμών. Οι σοβαρές δυσκολίες που αντιμετώπισε η Επιτροπή κατά την έκδοση της προσβαλλόμενης απόφασης και, επομένως, η παράβαση των διαδικαστικών εγγυήσεων του άρθρου 108, παράγραφος 2, ΣΛΕΕ καταδεικνύονται από τα ακόλουθα:
               
                           —
                        
                        
                           Η Επιτροπή υπέπεσε σε πλάνη περί το δίκαιο καθότι διαπίστωσε ότι δεν παρέχεται κάποιο πλεονέκτημα από κρατικούς πόρους, επειδή η Επιτροπή δεν επισήμανε ότι η Φινλανδία καταχράστηκε τη ρυθμιστική της ευχέρεια, γεγονός που με τη σειρά του είχε ως αποτέλεσμα τη μη είσπραξη κρατικών πόρων·
                        
                     
                           —
                        
                        
                           Η Επιτροπή υπέπεσε σε πλάνη περί το δίκαιο καθότι δεν διαπίστωσε επιλεκτικό πλεονέκτημα, επειδή η Επιτροπή δεν χαρακτήρισε δεόντως τα «ειδικά καθήκοντα» ως υπηρεσίες γενικού οικονομικού ενδιαφέροντος (ΥΓΟΕ)·
                        
                     
                           —
                        
                        
                           Η Επιτροπή δεν συνέλλεξε ουσιαστικές πληροφορίες κατά την προκαταρκτική διαδικασία·
                        
                     
                           —
                        
                        
                           Η προκαταρκτική διαδικασία είχε αδικαιολόγητα μεγάλη διάρκεια (σχεδόν 30 μήνες)·
                        
                     
                           —
                        
                        
                           Η Επιτροπή προσέφυγε στον πρωτοφανή νομικό όρο «ειδικά καθήκοντα»·
                        
                     
                           —
                        
                        
                           Κατά την προκαταρκτική διαδικασία, η Φινλανδία τροποποίησε τον Νόμο περί Πανεπιστημίων, βάσει του οποίου η Φινλανδία προέβαινε κατά κανόνα σε επιστροφή του φόρου εταιριών και του τέλους φαρμακείου που κατέβαλε η Yliopiston Apteekki Oy στο Πανεπιστήμιο του Ελσίνκι, και ο οποίος αποτελούσε την κύρια ρύθμιση ενός εκ των καταγγελθέντων μέτρων κρατικής ενίσχυσης.
                        
                     
         
      (1)  ΕΕ 2017, C 422, σ. 10.
   
      (2)  Απόφαση της 24ης Μαρτίου 1993, Comité International de la Rayonne et des Fibres Synthétiques κ.λπ. κατά Επιτροπής, C-313/90, EU:C:1993:111.
   
      (3)  Κανονισμός (ΕΕ) 2015/1589 του Συμβουλίου, της 13ης Ιουλίου 2015, περί λεπτομερών κανόνων για την εφαρμογή του άρθρου 108 της Συνθήκης για τη λειτουργία της Ευρωπαϊκής Ένωσης (ΕΕ 2015 L 248, σ. 9).